Հարուստներին չսիրելու պատճառ, ինչ խոսք, կար, քանի որ Քոչարյան-Սարգսյան ժամանակաշրջանում ստեղծվել էր այնպիսի մեխանիզմ, որ բարձրաստիճան չինովնիկներին տրված էին բոլոր հնարավորությունները կաշառքի ու թալանի միջոցով հարստանալու համար, որպեսզի վերջիններս կարողանային նաեւ վերեւի օղակներին «մուծվել»։ Անմասն չէին մնացել եւ քրեական տարրերը. նրանք իշխանական հովանավորչության շնորհիվ իրենց օրենքից վեր դասելով հարստանում էին: Այդ չինովնիկների և նրանց հովանավորների հարստացմանը ուղիղ համեմատական «ծաղկում» էին աղքատությունն ու արտագաղթը: Սա է թերևս հիմնական պատճառը, որ մեր քաղաքացիները ոչ միայն չեն ընդունում մեծահարուստներին, այլ ավելին, նրանց ոչնչացնելու կոչեր են անում: